ህብረተሰቡ የተጀመሩትን የሰላም ጉዞ ቀጣይ ለማድረግ የበኩሉን ድርሻ መወጣት እንዳለበት የአምቦ ከተማ ነዋሪዎች ጠየቁ
ህብረተሰቡ ከአዲሱ አመራር ጋር በመሆን በሀገሪቱ የተጀመሩትን የሰላም ጉዞ ቀጣይ ለማድረግ የበኩሉን ድርሻ መወጣት እንዳለበት ዋልታ ያነጋገራቸው የአምቦ ከተማ ነዋሪዎች ጠይቀዋል፡፡ነዋሪዎቹ ጠቅላይ ሚኒስትር ዶክተር አብይ አህመድ የፌደራል እና የክልል ልዑካን ቡድንን በመምራት በኦሮሚያ ደረጃ በአምቦ ያደረጉት የስራ ጉብኝት እንዳስደሰታቸውም ገልጸዋል፡፡በአካባቢያቸው ከዚህ በፊት የመማር ማስተማር ህዴትን ጨምሮ በሠላም ዙሪያ የተፈጠረው አለመረጋጋት ወደ ሠላማዊ ህዴት በመመለሱ ተግባራቸውን በሰላም እያከናወኑ መሆናቸውንም ተናግረዋል፡፡ጠቅላይ ሚኒስትሩ በህዝብ ተወካዮች ምክር ቤት ያደረጉት ንግግር ወደ ተግባር እንዲለወጥ መስራት ይጠበቅባቸዋልም ብለዋል፡፡ሀገሪቱ ወደ ላቀ የዕድገት ደረጃ እንድትደርስ በየደረጃው የሚገኙ የአመራር አካላትም ሆነ ህብረተሰብ የጋራ ርብርብ እንደሚያስፈልግም ጠቁመዋል፡፡ከመንግስት ጎን በመቆም የበኩላቸውን ኃላፊነት ለመወጣት ዝግጁ መሆናቸውን የተናገሩት አስተያየት ሰጪዎች ሌሎች የህብረተሰብ አካላትም የበኩላቸውን አስተዋፅኦ እንድያበረክቱ ጥሪ አቅርበዋል፡፡